fi fi fi vo vo fi fi fi fi fi fi it nb fi en fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi en fi en fi fi fi fi fi fi fi fr fi fi fi fi fi fi fi en fi fi fi fi
Spinning Babies® -synnytysvalmennus kätilön kanssa
Kehollista tasapainoa raskauteen ja synnytykseen - valmistaudu yhdessä kätilön kanssa.
1Toiveena kivuton raskausaika ja sujuvampi synnytys?
Spinning Babies -synnytysvalmennuksessa painotetaan vauvan aktiivista roolia synnytyksessä. Synnytyksen aikana vauvan täytyy kääntyä ja laskeutua lantion kolmen eri tason läpi: lantion yläaukeamasta lantion loukkoon ja ala-aukeamaan. Spinning Babies auttaa ymmärtämään, miten vauvan laskeutuminen lantiossa vaikuttaa synnytyksen kulkuun ja kuinka vauvan asentoon kohdussa voi vaikuttaa raskausaikana ja synnytyksessä. Valmennuksessa opit liikkeitä, jotka auttavat tekemään vauvalle tilaa lantion eri osiin. Opit, miten voit yhdessä synnytyskumppanisi kanssa vaikuttaa luisen lantion ja pehmytosien myötäävyyteen ja rentouttaa kehoa raskausaikana ja synnytyksessä.
Spinning Babies -synnytysvalmennuksen aikana opit
Spinning Babies® -tekniikoita raskausaikaan ja synnytykseen auttamaan vauvaa hyvään asentoon kohdussa
”Daily Essentials” -harjoituksia ja venytyksiä lievittämään raskausajan kipuja ja valmistamaan kehoa synnytykseen
Synnytysasentoja, jotka avaavat lantiota ja auttavat vauvaa syntymään helpommin
Kumppanille tapoja helpottaa synnyttäjän oloa raskausaikana ja synnytyksessä
Tutustuin Spinning Babies -menetelmään 10 vuotta sitten, kun etsin itselleni helpotusta raskausajan vaivoihin ja apua synnytykseen valmistautumiseen. Vuonna 2014 osallistuessani Spinning Babies -koulutukseen Amsterdamissa kovin moni ei Suomessa vielä ollut kuullut koko asiasta. Vähitellen yksityisyrittäjänä toimivat kätilöt ja doulat alkoivat levittää sanaa asiakkaidensa keskuudessa. Tällä hetkellä varmasti lähes jokainen synnytyssalissa työskentelevä kätilö ympäri Suomea tietää ainakin jonkun kollegan, joka on perehtynyt menetelmän käyttöön. Olen käynyt Spinning Babies Certified Parent Educator -koulutuksen vuonna 2018, ja ohjaan synnytysvalmennusta sekä yksilötapaamisissa että pienryhmissä Helsingissä ja etänä.
Liikkeet ovat turvallisia raskausaikana. Mainitse kuitenkin ilmoittautuessasi, jos sinulla on korkea verenpaine, verenvuotoja, liikerajoituksia tai muita vaikuttavia sairauksia, niin ne otetaan huomioon valmennuksessa.
Opetus oli selkeää ja havainnollistavaa. Opimme paljon perusasioita, joista osan olin/olimme kuulleet/lukeneet, mutta asiat aukesivat paljon paremmin konkreettisten esimerkkien avulla. Erityisen hyvin selkeni nyt vauvan liikkuminen lantiossa ja miten vauvalle pystyy tehdä tilaa omilla liikkeillään. Myös liikkeiden harjoittelu konkreettisesti ja rauhassa toimi hyvin ja tuntuu että ne on nyt helppo ottaa käyttöön.
Oli oikein informatiivista meille ensikertalaisille ja miehenikin pääsi aktiivisesti osallistumaan ja koki hyötyvänsä kurssin sisällöstä. Oli tärkeää päästä käytännössä kokeilemaan harjoituksia. Nyt on varma olo lähteä harjoittelemaan kotona.
Spinning Babies -synnytysvalmennus sopii sinulle, jos haluat
ymmärtää synnytyksen fysiologiaa ja vauvan etenemistä lantiossa synnytyksen aikana,
valmistaa kehoa synnytykseen tekemällä tilaa lantioon jo raskausaikana
harjoitella käytännössä erilaisia liikkeitä ja asentoja, joilla vauvan laskeutumista lantiossa voi helpottaa synnytyksessä
valmistautua aktiivisesti yhdessä kumppanin kanssa
Voit osallistua missä tahansa vaiheessa raskautta. Suosittelen valmennukseen osallistumista jo raskauden puolivälistä lähtien yhdessä kumppanin kanssa. Synnytysvalmennukseen voi osallistua kokonaan etänä, tai sen osaksi voi valita yksilöllisen tapaamisen.
Yksilölliseen Spinning Babies -synnytysvalmennukseen sisältyy:
Yksi etävalmennuskerta (1,5 h) ryhmässä Zoomin välityksellä. Etäryhmässä käydään läpi synnytyksen fysiologiaa, vauvan matkaa lantiossa ja vauvan asentoa kohdussa.
Yksilötapaaminen vastaanotollani Helsingin Punavuoressa, kotikäyntinä (Helsingin kantakaupunki) tai etänä (1,5 h). Tässä tapaamisessa harjoittelemme erilaisia liikkeitä ja asentoja, joilla voi tehdä lisää tilaa lantioon raskausaikana ja synnytyksessä.
Saat itsellesi sähköisen kattavan englanninkielisen Spinning Babies -opasvihkosen tueksesi synnytykseen valmistautumiseen (lähetetään Spinning Babies -toimistolta etävalmennuskerran jälkeen).
Spinning Babies® Daily Essentials -harjoitusohjelma päivittäiseen kehonhuoltoon. Saat videon itsellesi jo heti ilmoittautumisen jälkeen.
Jatkuva kätilön tuki: Voit kysyä synnytykseen valmistautumiseen liittyviä kysymyksiä koko loppuraskauden ajan!
Synnytysvalmennuksen aikataulu ja hinta
Juuri tällä hetkellä ei ole tulossa uutta etäryhmää, mutta varatessasi ajan Spinning Babies -yksilöohjaukseen (etänä tai vastaanotollani Punavuoressa, Iso Roobertinkatu 35-37) saat heti käyttöösi tallenteen etäryhmävalmennuksesta (1,5 h) ja Daily Essentials -harjoitteluvideon. Lisäksi valmennukseen kuuluu kattava englanninkielin verkkomateriaali.
Synnytysvalmennuksen hinta on yhteensä 190 euroa. Valitse sähköisestä ajanvarauksesta joko kätilön vastaanottokäynti tai etävastaanotto. Vahvistusviestissä saat linkin tallenteeseen. Jos ajanvarauksessa ei ole sinulle sopivia aikoja, niin ota yhteyttä!
Onko sinulla kehon kireyksistä ja epätasapainoisuudesta kertovia merkkejä nykyisessä tai aiemmassa raskaudessa?
Nämä merkit saattavat liittyä vauvan asentoon kohdussa sekä lantion ja kohdun alueen lihasten ja ligamenttien epätasapainoon:
alaselän, lonkkien tai pakaroiden kipu
kohdun aristus tai pinkeys tunnusteltaessa
vauvan liikkeiden kivuliaisuus raskausaikana
vauvan perätila, avosuinen tarjonta tai muu virhetarjonta
vauva on korkealla lantiossa loppuraskaudessa (erityisesti ensimmäisessä raskaudessa)
synnytyksen latenssivaiheen pitkä kesto ja voimakas kipu
yliaikaisuus ja synnytyksen käynnistyminen vedenmenolla
On tärkeä muistaa, että nämä oireet tai vaivat eivät välttämättä ennakoi ongelmia synnytyksessä. Synnytykset ovat erilaisia, ja normaalin kirjo on laaja. Jokainen hyötyy silti kehon huoltamisesta raskausaikana. Liikkeitä ja asentoja kannattaa kokeilla käytännössä jo ennen synnytystä, niin ne on helpompi ottaa tositilanteessa käyttöön. Jos kivut häiritsevät raskautta tai aiempi synnytys on ollut hankala, kannattaa toimia jo varhaisessa vaiheessa.
Tutustu myös kattaviin englanninkielisiin Spinning Babies -videoihin ja ekirjoihin
Itsenäiseen valmistautumiseen löytyy paljon hyviä materiaaleja www.SpinningBabies.com -verkkosivulta. Suosittelen tutustumaan sivuston verkkokaupassa erityisesti näihin:
Spinning Babies® Parent Class
Kattava ja käytännön harjoituksia sisältävä synnytysvalmennus (englanti, ei tekstitystä)
Spinning Babies® Daily Essentials
Selkeä video ei vaadi suurta englannin taitoa, sillä liikkeet on kuvattu hyvin. Tämä video kuuluu myös ohjaamaani Spinning Babies -synnytysvalmennukseen, ja saat linkin sähköpostiisi ilmoittautumisen jälkeen.
Helping Your Breech Baby Turn eBook
Perätilassa olevan vauvan kääntämiseksi suunniteltu liikesarja ja 6 päivän harjoitusohjelma on kuvattu selkeästi tässä vihkosessa.
Lue blogista lisätietoja Spinning Babies -valmennuksesta
Kätilö- ja koulutuspalvelu Jaga
Iso Roobertinkatu 35-37 A, 2. krs. 00100 Helsinki.
Palvelualue: Kotikäynnit Helsinki, Espoo, Vantaa, Naistenklinikka, Espoon synnytyssairaala (Jorvi)
© Jaga tmi Eeva Itkonen 2014-2022 | Tietosuojaseloste
Ilmainen kätilön opas tukihenkilölle + synnytystoivelista!
Kirjoita allaolevaan kenttään sähköpostisi ja lähetän sinulle ilmaisen 11-sivuisen tukihenkilön oppaan synnytykseen sekä pohjan synnytystoivelistan kirjoittamiseen. Saat myös uutisia tulevista tapahtumista sähköpostiisi keskimäärin 1-2 kertaa kuussa.
Kiitos tilauksesta! Tarkista myös roskaposti- tai tarjouspostilaatikkosi, jos et näe viestiä inboxissasi. Jos viesti ei ole saapunut inboxiisi muutaman minuutin kuluessa, kokeile sähköpostisi hakutoimintoa hakusanalla jaga.fi.
Sähköpostiosoitettasi ei luovuteta kolmansille osapuolille. Voit milloin tahansa lakata vastaanottamasta uutisviestejä sähköpostiisi. Tietosuojaseloste